1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 105 της 5/16 Φεβρ. 1963 (ΦΕΚ Α’ 20) Περί εγκρίσεως συστάσεως ιδρύματος υπό τίτλον: Αρχεία ταινιών της Ελλάδος (ταινιοθήκη της Ελλάδος). Έχοντες υπ’ όψιν: α)Το άρθρ. 108 και επόμενα του Αστικού Κώδικος, β)τας διατάξεις του Ν.Δ. 3556/1956, γ)τας διατάξεως του Ν.Δ. 4188/1961, δ) την υπ’ αριθ. 4148/1961 απόφασιν του Υπουργού Προεδρίας, ε)την υπ’ αριθ. 5273/29.11.1961 συμβολαιογραφικήν  ιδρυτικήν πράξιν του συμβολαιογράφου Βασ. Παπαγαλάνη ως και την υπ’ αριθ. 7229/24.10.1962 διορθωτική τοιαύτην του αυτού συμβολαιογράφου, απεφασίσαμεν και διατάσσομεν: Άρθρον μόνον.-Εγκρίνομεν σύστασιν ιδρύματος υπό τίτλον: Αρχεία Ταινιών Ελλάδος (Ταινιοθήκη της Ελλάδος) ούτινος ο οργανισμός διατυπούμενος εις τας ως άνω συμβολαιογραφικάς πράξεις έχει ως κάτωθι: Επωνυμία - Έδρα Άρθρ.1.-1)Συνιστάται ίδρυμα υπό την επωνυμίαν Αρχεία Ταινιών Ελλάδος (Ταινιοθήκη Ελλάδος) εν Αθήναις. Σκοπός Άρθρ.2.-1)Η απόκτησις κατά κυριότητα ταινιών κινηματογράφου παντός είδους Ελληνικής ή αλλοδαπής παραγωγής, η ταξινόμησις και διαφύλαξις τούτων, προς δημιουργίαν Αρχείου Κινηματογράφου ως και φωτογραφιών, δημοσιεύσεων, σεναρίων, μακετών και λοιπών στοιχείων σχέσιν εχόντων με την ιστορίαν του κινηματογράφου. 2)Η σύνδεσις του ιδρύματος μετά των αλλοδαπών ομοειδών οργανώσεων και της Διεθνούς Ομοσπονδίας Αρχείων Ταινιών και ανάπτυξις πνευματικών και καλλιτεχνικών σχέσεων και εκδηλώσεων μετ’ αυτών. 3)Η δι’ οργανώσεως προβολών και συγκεντρώσεων επιστημονικών και καλλιτεχνικών, έρευνα τεχνικής και ιστορικής εξελίξεως του κινηματογράφου, εν Ελλάδι και εις το εξωτερικόν. 4)Η δημιουργία εν Ελλάδι Μουσείου Κινηματογραφικής Τέχνης. Άρθρ.3.-1)Όργανα του ιδρύματος είναι το Διοικητικόν Συμβούλιον και η Διοικούσα Επιτροπή. 2)Το Διοικητικόν Συμβούλιον είναι 26μελές και αποτελεί το Ανώτατον Διοικητικόν Όργανον αυτού, καθορίζει τας γενικάς κατευθυντηρίους γραμμάς, τον τρόπον δράσεως αυτών και εκλέγει την Διοικούσα Επιτροπήν. Είναι το μόνον αρμόδιον προς έγκρισιν του ετησίου προϋπολογισμού και έλεγχον και έγκρισιν του προϋπολογισμού. 3)Το Διοικητικό Συμβούλιον εκλέγει τον Πρόεδρον και Αντιπρόεδρον αυτού κατά τετραετίαν, ως και τα μέλη της Διοικούσης Επιτροπής. Εκλέγει επίσης ελευθέρως νέα μέλη αυτού εν περιπτώσει αποχωρήσεως, παραιτήσεως ή θανάτου εντός ή πλειόνων εκ των μελών αυτού. 4)Η Διοικούσα Επιτροπή επταμελής και εκλέγεται δια μίαν τριετίαν υπό του Διοικητικού Συμβουλίου. Εν περιπτώσει αποχωρήσεως, παραιτήσεως, θανάτου ενός των μελών αυτής, το Διοικητικόν Συμβούλιον εκλέγει νέον μέλος, αλλά μέχρι του χρόνου λήξεως της θητείας της Διοικούσης Επιτροπής. 5)Η Διοικούσα Επιτροπή, εκτελεί τας αποφάσεις του Διοικητικού Συμβουλίου και ασκεί την Διοίκησιν και Διαχείρισιν του ιδρύματος, εκλέγουσα τον Πρόεδρον, Αντιπρόεδρον, Γενικόν Γραμματέα και Ταμίαν αυτής. 6)Η Διοικούσα Επιτροπή εκπροσωπεί δια του Προέδρου αυτής το ίδρυμα ενώπιον πάσης Δημοσίας Αρχής και Ελληνικών Δικαστηρίων και αυτού του Αρείου Πάγου και Συμβουλίου Επικρατείας, ευρίσκεται δε εν απαρτία και αποφασίζει παρόντων τουλάχιστον τεσσάρων μελών αυτής. Εν ισοτιμία νικά η ψήφος του Προέδρου αυτής. 7)Ο Πρόεδρος της Διοικούσης Επιτροπής συγκαλεί ταύτην εις συνεδρίασιν και διευθύνει αυτήν. Υπογράφει μετά του Γενικού Γραμματέως πάντα τα έγγραφα και εντέλλεται την πληρωμήν των εξόδων. Τον Πρόεδρον απόντα ή κωλυόμενον αναπληροί πλήρως ο Αντιπρόεδρος. Σελ. 813 721 Ταινιοθήκη της Ελλάδος 31.Ι.μ.1 8)Ο Γενικός Γραμματεύς συντάσσει τα πρακτικά των συνεδριάσεων της Διοικούσης Επιτροπής και του Διοικητικού Συμβουλίου ως και πάντα εν γένει τα έγγραφα. Διεκπεραιώνει την αλληλογραφία και τηρεί Αρχεία. 9)Ο Ταμίας φυλάσσει την περιουσίαν του ιδρύματος, επιμελείται των εσόδων και ενεργεί τας πληρωμάς επί τη βάσει ενταλμάτων υπογεγραμμένων υπό του Προέδρου και αυτού. Ευθύνεται δια τα λογιστικά βιβλία. 10)Ο Ταμίας υποβάλλει εις την Διοικούσαν Επιτροπήν ετησίως προς επεξεργασίαν και έγκρισιν τον προϋπολογισμόν και ισολογισμόν πριν υποβληθώσι εις το Διοικητικόν Συμβούλιον. Πόροι Άρθρ.4.-1)Πόροι του ιδρύματος είναι: α)Δωρεαί, κληροδοτήματα, εισφοραί και χορηγίαι προς εκπλήρωσιν των σκοπών του. β)Παν έτερον νόμιμον έσοδον. 2)Η περιουσία του ιδρύματος είναι απαλλοτρίωτη, η δε διοίκησις και διαχείρισις αυτής είναι απολύτως ελευθέρα και άνευ διατυπώσεων και δη των διατάξεων των Νόμ. 2039/1939 ή άλλου συναφούς Νόμου. Προβολή ταινιών Άρθρ.5.-Εντός του πλαισίου του σκοπού του παρόντος θα επιτρέπεται η προβολή των ταινιών του ιδρύματος εν τω εσωτερικώ και εξωτερικώ και η αναταλλαγή ταινιών, κατόπιν αποφάσεως της Διοικούσης Επιτροπής. Τροποποίησις Καταστατικού Άρθρ.6.-1)Η τροποποίησις του παρόντος αποφασίζεται δια πλειοψηφίας των 2/3 ή δε διάλυσις δια πλειοψηφίας των 4/5 του αριθμού των μελών του Διοικητικού Συμβουλίου. 2)Εν περιπτώσει διαλύσεως του ιδρύματος το Αρχείον Ταινιών αυτού ως και η λοιπή περιουσία του, διατίθεται κατόπιν αποφάσεως του Διοικητικού Συμβουλίου δια σκοπόν παρεμφερή προς τους σκοπούς του ιδρύματος. Σελ. 814 Γενική Διάταξις Άρθρ.7.-Πάσα λεπτομέρεια και παν θέμα μη προβλεπόμενον υπό του παρόντος Καταστατικού, ρυθμίζεται εκάστοτε δι’ αποφάσεων του Διοικητικού Συμβουλίου του ιδρύματος. Το Διοικητικόν Συμβούλιον του δια του παρόντος συνιστωμένου ιδρύματος αποτελείται εκ των ως κάτωθι 26 μελών οίτινες συνερχόμενοι κατόπιν προσκλήσεων του εξ αυτών Σπυρίδωνα Σκούρα, κατοίκου Αθηνών θέλουσι συγκροτηθή εις Σώμα και εκλέξουσι τους κατά το άρθρ. 3 του εν τω παρόντι καταστατικού Πρόεδρον και Αντιπρόεδρον αυτού ως και τα μέλη της Διοικούσης Επιτροπής αυτού, μετά την κατά Νόμον έκδοσιν και δημοσίευσιν του Β.Δ/τος. Ελένη Βλάχου, Σπυρίδων Σκούρας, Στρατής Μυριβίλης, Άγγελος Προκοπίου, Γεώργιος Κουρνούτος, Βίκτωρ Μιχαηλίδης, Κων/νος Δεσποτόπουλος, Αθανάσιος Τριανταφύλλης, Άλκης Θρύλος, Γρηγόριος Γρηγορίου, Νικόλαος Κούνδουρος, Ελένη Βακαλώ, Γεώργιος Ζερβός, Αλίκη Λύκου, Μάριος Πλωρίτης, Φραγκίσκος Κολλάρος, Σάββας Πυλαρινός, Βίων Παπαμιχάλης, Νάνα Μητροπούλου, Ειρήνη Καλκάνη, Αγλαΐα Μητροπούλου, Κώστας Φωτεινός, Ιων. Νταϊφάς, Λένα Σαββίδου, Καλλιόπη Πούμπουρα και Δημήτριος Παπαδόπουλος. Εις τον επί της Προεδρίας Κυβερνήσεως Υφυπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 722 31.Ι.μ.1 Ταινιοθήκη της Ελλάδος 